
Ministru kabineta noteikumi Nr. 897
Rīgā 2024. gada 18. decembrī (prot. Nr. 54 5. §)
Grozījumi Ministru kabineta 2016. gada 15. jūlija noteikumos Nr. 477 "Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība"
Izdoti saskaņā ar Izglītības likuma 14. panta 17. punktu un 59. panta trešo daļu
· 1. Izdarīt Ministru kabineta 2016. gada 15. jūlija noteikumos Nr. 477 "Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība" (Latvijas Vēstnesis, 2016, 140., 168. nr.; 2017, 153. nr.; 2018, 162. nr.; 2019, 146. nr.; 2020, 119., 190. nr.; 2021, 111. nr.; 2022, 164., 243. nr.; 2023, 168B., 250. nr.) šādus grozījumus:
· 1.1. papildināt ar 14.1 punktu šādā redakcijā:
· "14.1 Ministrija piešķir papildu finansējumu to pedagogu darba samaksai, kuri īsteno speciālās izglītības programmas speciālās izglītības iestādēs un vispārējās izglītības iestāžu speciālās izglītības klasēs (grupās) mācību gadā, kurā pāriet uz izglītības satura īstenošanu valsts valodā izglītojamiem, kuri mazākumtautību izglītības programmas apguvuši iepriekšējā mācību gadā. Papildu finansējums tiek aprēķināts, ņemot vērā sistēmā esošo informāciju par attiecīgo izglītojamo skaitu kārtējā gada 1. septembrī, atbilstoši 20,68 euro mērķdotācijas apmēram uz vienu izglītojamo speciālās pamatizglītības programmās.";
· 1.2. izteikt 22.10 punktu šādā redakcijā:
· "22.10 Šo noteikumu 13.4 punkts zaudē spēku 2025. gada 1. janvārī.";
· 1.3. papildināt ar 22.11 punktu šādā redakcijā:
· "22.11 Šo noteikumu 14.1 punkts zaudē spēku 2026. gada 1. jūnijā."
· 2. Noteikumi stājas spēkā 2025. gada 1. janvārī.

